text: Vallensbæk Kommunes klima
  
  publiceret: 2018-11-01 00:00:00
  Vallensbæk er en forholdsvis lun kommune. Fra april til august placerer den sig blandt landets ti varmeste, og set over hele året ligger temperaturen pænt over landsgennemsnittet. Temperaturvariationen er størst i de åbne områder inde i landet og mindst i de kystnære områder samt ved Tueholmsøen og Vallensbæk Sø, som samtidig får færre byger. Overordnet set er kommunen meget tør, og den årlige nedbør ligger betydeligt under landsgennemsnittet. Det skyldes, at luften fra vest når at tørre ud, inden den rammer Vallensbæk Kommune, ligesom det flade landskab ikke medvirker til skydannelse. De færre skyer betyder til gengæld, at antallet af solskinstimer ligger en smule over landsgennemsnittet.
  Læs mere om natur og landskab i Vallensbæk Kommune
  Læs også om
  Se alle artikler om Klima